Diari Oficial de la Generalitat Valenciana


Sumari del DOGV 8125, del 12-09-2017 (2017/7645)

RESOLUCIÓ de 31 d'agost de 2017, del director general de Relacions amb les Corts, de la Presidència de la Generalitat, per la qual es publica el conveni entre l'Agència Valenciana del Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat i l'Associació Provincial d'Empresaris d'Hostaleria i Turisme de Castelló (ASHOTUR), per al desenvolupament del Pla de competitivitat turística de l'associació intermunicipal Catí, Culla, Benassal i Ares del Maestrat, per a l'exercici 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8125

Data del DOGV
:   12-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7645


Data del document
:   31-08-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 d'agost de 2017, del director general de Relacions amb les Corts, de la Presidència de la Generalitat, per la qual es publica el conveni entre l'Agència Valenciana del Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat i l'Associació Provincial d'Empresaris d'Hostaleria i Turisme de Castelló (ASHOTUR), per al desenvolupament del Pla de competitivitat turística de l'associació intermunicipal Catí, Culla, Benassal i Ares del Maestrat, per a l'exercici 2017. [2017/7645]  
  
  
L'Agència Valenciana del Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat i l'Associació Provincial d'Empresaris d'Hostaleria i Turisme de Castelló (ASHOTUR) han subscrit, prèvia tramitació reglamentària, el dia 26 de juny de 2017, el conveni per al desenvolupament del Pla de competitivitat turística de l'Associació Intermunicipal Catí, Culla, Benassal i Ares del Maestrat, per a l'exercici 2017, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 30 d'agost de 2017 i número 1021/2017, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.   
  
València, 31 d'agost de 2017.- El director general de Relacions amb les Corts: Antonio Torres Salvador.  
  
  
Conveni general de col·laboració entre l'Agència Valenciana del Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat i l'Associació Provincial d'Empresaris d'Hostaleria i Turisme de Castelló (Ashotur), per al desenvolupament del Pla de Competitivitat Turística de l'Associació Intermunicipal Catí, Culla, Benassal i Ares del Maestrat, exercici 2017  
  
Castelló de la Plana, 26 de juny de 2017  
  
Reunits  
D'una banda, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposa l'article 3 del Decret 102/2015, d'1 de juliol, del Consell, pel qual es disposa el cessament i es nomenen les persones titulars de secretaries autonòmiques de la Generalitat (DOGV 06.07.2015), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 08.07.2015), que intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
La seua legitimació i representació per a aquest acte es deriva del que estableix l'apartat dos e) de l'article 5 del referit Decret 209/2004, de 8 d'octubre, en virtut del qual el president de l'Agència Valenciana del Turisme exercirà la representació permanent de l'Agència en la firma de convenis, i es troba autoritzat per a la firma del present conveni per Acord del Consell, de data 16 de juny de 2017, i tot això complint el que estableix l'article 12.6.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
D'una altra, Javier Moliner Gargallo, president de la Diputació Provincial de Castelló que ho és del Patronat Provincial de Turisme Castelló Costa Azahar, segons acord del Ple d'aquesta Diputació, de data 26 de juny de 2015, i que es troba autoritzat per a la subscripció del present conveni per acord del Consell Plenari del Patronat Provincial de Turisme de Castelló celebrat el 10 d'abril de 2017, que intervé en nom i representació del Patronat Provincial de Turisme Castelló Costa Azahar, d'acord amb el que disposa l'article 34.1 b) de la Llei 7/1985, de 2 d'abril, reguladora de les bases del règim local.  
  
  
D'una altra, Pablo Roig Ferrando, president de l'Associació Intermunicipal Catí, Culla, Benassal i Ares del Maestrat (Castelló); la seua legitimació i representació per a la subscripció del present conveni es deriva de la condició i càrrec de president de l'esmentada Associació segons l'acord de nomenament del Comité de Direcció concertat el dia 19 de desembre de 2015, autoritzat per a subscriure el present conveni, d'acord amb el que estableixen la disposició addicional cinquena, apartats 2 i 3, de la Llei 7/1985, de 2 d'abril, reguladora de les bases de règim local, i l'article 17 a) dels estatuts de l'Associació, de data 2 de desembre de 2015.  
  
I d'una altra, Carlos Escorihuela Artola, president de l'Associació Provincial d'Empresaris d'Hostaleria i Turisme de Castelló (ASHOTUR), associació els estatuts de la qual van ser depositats a la Direcció Territorial d'Ocupació i Treball de Castelló el 23 de juny de 1977, que intervé en nom i representació d'aquesta.  
La seua legitimació i representació per a aquest acte es deriva de la seua condició de president de l'esmentada associació, en virtut del nomenament efectuat en l'assemblea general de l'esmentada associació, de data 20 de febrer de 2012, i d'acord amb el que estableix l'article 23 dels seus estatuts socials.  
Les parts compareixen en la representació que tenen de les seues respectives institucions i associacions, i es reconeixen de manera recíproca capacitat per a formalitzar el present conveni i, a aquest efecte,  
  
  
Exposen  
  
I. El Pla estratègic global de turisme de la Comunitat Valenciana 2010-2020, planteja com un dels seus objectius fonamentals el manteniment, l'adaptació i millora de les destinacions turístiques consolidades, així com el creixement i desenvolupament dels incipients. Per a aconseguir-ho és clau l'increment de la coordinació entre administracions i la col·laboració publicoprivada. Amb aqueixa finalitat, la Generalitat, a través de l'Agència Valenciana del Turisme, va llançar els plans de competitivitat de les destinacions turístiques de la Comunitat Valenciana.  
Aquests plans s'instrumenten a través de la formalització de convenis entre l'Agència Valenciana del Turisme, altres administracions públiques i entitats privades, i estan orientats a la creació i posada en el mercat de productes turístics experiencials en aquells destinacions turístiques incipients.  
  
II. A l'Agència Valenciana del Turisme, adscrita a la Presidència, correspon el foment de l'activitat turística, el desenvolupament i la millora del sector turístic, la creació, implantació i adequació de nous productes i recursos turístics, i també l'execució, coordinació i impuls d'accions de promoció i desenvolupament del sector turístic, i potenciar l'esmentada oferta per mitjà de la comercialització, informació i difusió del producte turístic de la Comunitat Valenciana.  
  
III. El Patronat Provincial de Turisme Castelló Costa Azahar, creat per a la gestió dels serveis i la realització d'actuacions que amb referència al turisme competeixen a la Diputació Provincial de Castelló, manifesta el seu suport i col·laboració per a la consecució dels fins i els objectius anteriorment descrits, i es materialitza activament per mitjà de la firma del present conveni.  
  
IV. L'Associació Intermunicipal Catí, Culla, Benassal i Ares del Maestrat es compromet a dur a terme les actuacions necessàries per a l'adequació, millora, i adaptació de la seua oferta turística, així com per a la creació de productes turístics competitius.  
  
IV. L'Associació Provincial d'Empresaris d'Hostaleria i Turisme de Castelló (ASHOTUR) es compromet a involucrar els seus membres perquè col·laboren activament en la consecució dels objectius del Pla.  
  
  
V. Per tal d'establir les pautes de col·laboració i fixar el marc general i la metodologia per a l'execució i compliment del Pla, va ser subscrit per les parts firmants un Protocol general, en data 20 de juny de 2016, i un primer conveni de col·laboració per a l'exercici 2016, el 21 de juny de 2016.  
  
VI. Per tal de continuar amb la col·laboració iniciada en aquesta matèria i de conformitat amb el que s'exposa anteriorment, les parts firmants acorden formalitzar el present conveni, segons les següents  
  
  
Clàusules  
  
Primera. Objecte  
El present conveni té per objecte articular la col·laboració entre les parts firmants amb l'objectiu de continuar amb el desplegament i l'execució del Pla de competitivitat turística de l'Associació Intermunicipal Catí, Culla, Benassal i Ares del Maestrat, corresponent a l'exercici 2017. Per a això, es procedeix, a través del present conveni, a la concessió directa en l'exercici 2017 d'una subvenció nominativa a l'Associació Intermunicipal Catí, Culla, Benassal i Ares del Maestrat en els termes que estableix l'article 168.1.a) de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, els articles 22.2 i 28.1 de la Llei 38/2003, de 17 de novembre, general de subvencions (d'ara en avant Llei general de subvencions), l'article 11.4.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, i l'article 15 de l'Ordenança general de subvencions de la Diputació Provincial de Castelló que regula el procediment de concessió directa de les subvencions.  
L'esmentada subvenció serà compatible amb la percepció d'altres subvencions o ajudes per a la mateixa finalitat, procedents de qualssevol administracions o ens públics i privats en els termes establits en l'article 19 de la Llei general de subvencions.  
Les actuacions que es proposen executar a través del Pla es desenvoluparan al territori i sobre els recursos i serveis de titularitat dels municipis que integren l'Associació, i seran executades per aquesta en els termes que assenyala l'apartat 2.2 de la clàusula segona del present conveni.  
Amb caràcter previ a la firma del present conveni, i com a beneficiari d'una subvenció, l'Associació Intermunicipal Catí, Culla, Benassal i Ares del Maestrat declara de manera responsable que compleix les condicions i assumeix les obligacions establides en els articles 13 i 14 de la Llei general de subvencions.  
  
Segona. Obligacions de les parts  
2.1. L'Agència Valenciana del Turisme i el Patronat Provincial de Turisme Castelló Costa Azahar es comprometen a:  
2.1.1. Assessorar a l'Associació Intermunicipal Catí, Culla, Benassal i Ares del Maestrat en tot el que és necessari per al desplegament i l'execució del Pla de competitivitat turística de l'associació.  
2.1.2. Finançar les actuacions que comprenguen el desenvolupament del Pla en el percentatge i en les condicions que es desenvolupen en la clàusula quarta del present conveni, tot això d'acord amb les consignacions previstes en el pressupost de l'exercici 2017.  
2.1.3. Exigir a l'associació i a la resta de parts firmants el compliment de les disposicions i obligacions establides en el present conveni.  
  
2.1.4. Donar publicitat del present conveni i el seu text íntegre, en les seues pàgines web, en els termes establits en l'article 9.c de la Llei 2/2015, de 2 d'abril, de transparència, bon govern i participació ciutadana de la Comunitat Valenciana (DOCV núm.7500, de 8 d'abril).  
  
2.2. L'Associació Intermunicipal Catí, Culla, Benassal i Ares del Maestrat es compromet a executar, amb la major diligència, les actuacions que constitueixen l'objecte del Pla, i, a destinar els recursos humans i materials que siguen necessaris per a complir els terminis d'execució i maximitzar els resultats perseguits per aquest.  
Així mateix, es compromet a:  
2.2.1. Executar el quadre d'actuacions que s'annexa al present conveni, l'import total del qual puja a 270.000 euros. Entre aquestes actuacions es destinarà a inversions subvencionables, almenys, la quantitat de 90.000 euros, i el beneficiari assumirà els excessos sobre el pressupost.  
  
2.2.2. Designar un compte corrent en una entitat financera destinada als pagaments i ingressos derivats del desplegament i execució del Pla.  
  
2.2.3. Designar els tècnics i el personal de l'associació que s'encarregaran de la labor tecnicoadministrativa del desplegament i execució del Pla i que seran els interlocutors directes amb la resta d'administracions firmants.  
A aquests efectes, si es considera necessari, podrà ser autoritzada per la Comissió de Seguiment, a què es refereix la clàusula sisena del present conveni, la contractació per part de l'associació, a càrrec o no del Pla, d'una gerència, la funció de la qual consistirà a col·laborar activament amb els òrgans de l'associació en les labors administratives i tècniques de posada en marxa, desenvolupament, execució i justificació de les actuacions executades a través del Pla, i que en aquest cas serà l'interlocutor amb la resta de firmants del present conveni.  
La gerència del Pla haurà de respectar el que estableix l'article 29 de la Llei general de subvencions.  
2.2.4. Finançar, en la part que li corresponga, les actuacions del Pla, en la forma, els terminis i les condicions que s'assenyalen en la clàusula quarta del present conveni.  
2.2.5. Executar sota la seua responsabilitat i justificar, davant de l'Agència Valenciana del Turisme i el Patronat Provincial de Turisme Castelló Costa Azahar, totes les actuacions del Pla en la forma i els terminis que s'assenyala en la clàusula tercera del present conveni.  
Per a això, l'Associació Intermunicipal Catí, Culla, Benassal i Ares del Maestrat serà la responsable de la realització, quan siga necessari, de tots els projectes d'obres i tècnics, de la sol·licitud i obtenció de permisos, autoritzacions i llicències ajustats a dret, i de la realització de les contractacions que siguen necessàries, de conformitat amb allò que disposa l'article 31.3 de la Llei general de subvencions, i amb el compliment de la resta de la legislació aplicable.  
L'associació executarà les actuacions a desenvolupar a través del Pla sota la seua responsabilitat, i actuarà dins del seu territori, en cada cas segons el tipus d'actuació, sobre els recursos i els serveis de titularitat dels ajuntaments que en formen part. Per a això, els dits ajuntaments col·laboraran i autoritzaran a tots els efectes (jurídics, pressupostaris, comptables i materials) la intervenció de l'associació en el seu territori i sobre els seus elements patrimonials, infraestructures i serveis en la mesura que això siga necessari per a l'execució de les actuacions.  
  
L'associació podrà subcontractar fins al 100 % de l'import de les actuacions objecte del present conveni, i en aquest cas caldrà ajustar-se al que disposa la Llei general de subvencions.  
De conformitat amb allò que disposa l'article 31 de la Llei general de subvencions són despeses subvencionables les que complisquen els requisits següents:  
1. Que de manera indubtable responguen a la naturalesa de l'activitat subvencionada.  
2. Que es realitzen en el termini establit per les bases reguladores.  
3. Que el seu cost no siga superior al valor de mercat.  
4. Que es trobe efectivament pagat amb anterioritat a la finalització del període de justificació.  
Com a criteri general les despeses seran acordes amb els pressupostos més econòmics, que hauran d'adjuntar-se, i hauran de coincidir amb els proveïdors dels pressupostos acceptats.  
2.2.6. Conservar els documents justificatius de l'aplicació dels fons percebuts, inclosos els documents electrònics, durant un període de 5 anys, mentre puguen ser objecte de comprovació i control.  
  
2.2.7. Sotmetre's a les actuacions de comprovació a efectuar per la resta d'administracions firmants, així com qualssevol altres de comprovació i de control financer.  
2.2.8. Realitzar les actuacions de publicitat, comunicació i senyalització d'obres i de les actuacions que es realitzen, en els termes que indique la Comissió de Seguiment, per tal de dotar de notorietat i visibilitat el Pla, i en compliment del que disposa l'article 18 de la Llei general de subvencions, desplegat per l'article 31 del seu reglament.  
  
2.2.9. Mantindre en tot moment informats els membres de la Comissió de Seguiment del desenvolupament de les actuacions i de l'estat de la tramitació dels expedients, així com aportar qualsevol informació i documentació que siga requerida per la Comissió a aquests efectes.  
  
2.2.10. Mantindre en tot moment les finalitats que persegueix el Pla, manifestades a través del present conveni, inclús després de la finalització de la seua vigència temporal, en els termes legalment previstos.  
En el cas d'actuacions d'inversió, els béns immobles, mobles, les instal·lacions i actuacions executades a través del Pla, hauran de destinar-se als fins per als quals han sigut autoritzats, i es destinaran a l'esmentat fi durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables. L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament, i el bé quedarà afecte al pagament de l'esmentat reintegrament en els termes que preveuen els apartats 4 i 5 de l'article 31 de la Llei general de subvencions.  
En el cas de dissolució de l'associació abans de transcórrer el període assenyalat en el paràgraf precedent, s'entendrà incomplida l'obligació de destinació dels béns, la qual cosa serà causa de reintegrament, i els béns quedaran afectes al seu pagament.  
2.2.11. Comunicar als membres de la Comissió de Seguiment, tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres administracions o ens públics o privats, en els termes que s'estableix en l'article 19 de la Llei general de subvencions.  
2.2.12. Complir amb les obligacions d'informació i transparència establides en la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
2.2.13. Reintegrar les quantitats percebudes en virtut del present conveni, a més de l'interés de demora que poguera correspondre des del moment del pagament de la subvenció, en els casos previstos en l'article 37 la Llei general de subvencions.  
2.3. L'Agrupació d'empresaris ASHOTUR es compromet a difondre la filosofia, els objectius i les realitzacions del Pla entre els seus associats, estimular-los per a l'adopció d'iniciatives i projectes i participar activament en el seguiment de l'execució de les actuacions.  
  
L'agrupació empresarial no tindrà participació econòmica en l'execució de les actuacions del Pla, ni serà adjudicatària ni beneficiària directa de les esmentades actuacions.  
  
Tercera. Execució de les actuacions a desenvolupar a través del Pla  
3.1. Termini d'execució de les actuacions subvencionades. Les actuacions es realitzaran en els terminis previstos en els projectes elaborats per la mateixa associació, sense que en cap cas puguen excedir el 30 de novembre de 2017.  
3.2. Execució, control i seguiment de l'actuació subvencionada: es realitzarà per part de l'associació.   
Qualsevol problema derivat de la interpretació i el compliment del present conveni, serà solucionat pels membres de la Comissió de Seguiment del Pla.  
3.3. Senyalització de les actuacions. A més de la senyalització que resulte preceptiva, les actuacions hauran de senyalitzar-se per mitjà dels oportuns cartells en què s'indicarà que aquestes es realitzen en col·laboració entre l'Agència Valenciana del Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat i l'Associació Empresarial ASHOTUR en el marc de desenvolupament del Pla de competitivitat turística de l'Associació Intermunicipal Catí, Culla, Benassal i Ares del Maestrat. Els esmentats cartells hauran de mantindre's durant un període de 5 anys.  
  
3.4. Responsabilitat patrimonial. D'acord amb el que disposa l'article 33.1 de la Llei 40/2015, d'1 d'octubre, de règim jurídic del sector públic, si de l'execució de les actuacions derivades del present conveni es produeixen lesions en els béns o drets dels particulars, la responsabilitat patrimonial a què, si és el cas, donen lloc, serà de l'Administració executora d'aquestes.  
  
Quarta. Finançament i pagament  
4.1. Import del Pla. L'import de les actuacions que comprenen el Pla de competitivitat turística de l'Associació Intermunicipal Catí, Culla, Benassal i Ares del Maestrat, corresponent a l'exercici de 2017, puja a dos-cents setanta mil euros (270.000,00 ?), impostos, si és el cas, inclosos, que seran finançats per terços idèntics per les parts firmants que s'indica a continuació.   
L'Associació Intermunicipal Catí, Culla, Benassal i Ares del Maestrat assumeix la realització de les actuacions del Pla que, una vegada executades, abonades i justificades en termini, seran finançades de la manera següent:  
- L'gència Valenciana del Turisme contribueix amb un terç del total, i la seua aportació màxima puja a la quantitat de noranta mil euros (90.000,00 ?), a aplicar a despeses d'inversió, a càrrec de l'aplicació pressupostària del capítol VII, Programa 512.08, línia S0000814/08.  
  
- El Patronat Provincial de Turisme Castelló Costa Azahar contribueix amb un terç del total, i la seua aportació màxima puja a la quantitat de noranta mil euros (90.000,00 ?), a aplicar a despesa corrent, a càrrec de l'aplicació pressupostària 43472 4660000  
€ L'Associació Intermunicipal Catí, Culla, Benassal i Ares del Maestrat contribueix amb un terç del total, i puja la seua aportació a la quantitat de noranta mil euros (90.000,00 ?), a aplicar tant a despeses d'inversió com a corrents.  
Qualsevol excés de despesa per damunt dels 270.000,00 - serà assumida per l'associació.  
4.2. Pèrdua o minoració de la subvenció. Una vegada esgotat el termini a què fa referència la clàusula 3.1 del present conveni, sense que s'haja finalitzat ni justificat totalment les actuacions del Pla, es produirà, previs els oportuns tràmits, la minoració de l'import de la subvenció per a ajustar les aportacions de l'Agència Valenciana del Turisme i del Patronat Provincial de Turisme Castelló Costa Azahar a les actuacions del Pla efectivament executades i justificades per l'associació.  
  
Per a dur a terme la minoració de la subvenció es tindran en compte tant l'import de les actuacions efectivament justificades per l'associació com la naturalesa econòmica de les despeses que conformen aquestes, d'acord amb el que disposa l'apartat 4.1 anterior, així com el percentatge d'execució de les actuacions. L'alteració de les condicions inicials de la subvenció i, en tot cas, l'obtenció concurrent i incompatible de subvencions o ajudes atorgades per altres administracions públiques o ens públics o privats, podrà donar lloc a la pèrdua del dret al cobrament total o parcial de la subvenció.  
En la tramitació oportuna, es podrà prescindir del tràmit d'audiència quan no figuren en el procediment ni siguen tinguts en compte altres fets ni altres al·legacions o proves que les presentades per la persona interessada.  
4.3. Moment i forma de pagament. Amb caràcter general, el pagament de la subvenció es realitzarà després de la correcta justificació per part de l'associació davant de l'Agència Valenciana del Turisme i el Patronat Provincial de Turisme Castelló Costa Azahar de les actuacions executades i efectivament pagades, d'acord amb el que estableix l'article 34 de la Llei general de subvencions, sense perjuí del que disposa la resta del present apartat.  
4.3.1. Agència Valenciana del Turisme  
Les quantitats a satisfer per l'Agència Valenciana del Turisme es lliuraran a través de transferència bancària al compte assenyalat a aquest efecte per l'associació, de conformitat amb el que estableixen els articles 171 de la Llei 1/2015, de 6 de febrer, de la Generalitat, d'hisenda pública, del sector públic instrumenta i de subvencions, i 34.4 de la Llei general de subvencions, de la manera següent:  
A) El pagament de la subvenció es realitzarà prèvia la correcta justificació per part de l'associació de les actuacions executades a través del Pla i de la recepció de l'informe emés pel Patronat Provincial de Turisme Castelló Costa Azahar que acredite per la seua banda, la correcta execució i justificació de les actuacions en els termes establits en la clàusula cinquena.  
B) Podrà realitzar-se un pagament a compte, que suposarà la realització d'un pagament fraccionat, i s'abonarà per quantia equivalent a la justificació parcial presentada, que inclourà les factures i els certificats, si és el cas, efectivament pagats per l'associació, i sempre que la naturalesa i les característiques de les accions permeta el dit fraccionament als efectes de pagament.  
Només s'admetrà la sol·licitud d'un únic abonament a compte, que haurà de realitzar-se abans del 31 de juliol de 2017.  
4.3.2. Patronat Provincial de Turisme Castelló Costa Azahar  
Les quantitats a satisfer pel Patronat Provincial de Turisme Castelló Costa Azahar es lliuraran a través de transferència bancària al compte assenyalada a aquest efecte per la Mancomunitat de la manera següent:  
A) El pagament de la subvenció es realitzarà després de la correcta justificació per part de l'associació de les actuacions executades a través del Pla i de la recepció de l'informe emés pel Servei d'Assistència i Inspecció Tècnica de l'Agència Valenciana del Turisme que acredite, per la seua banda, la correcta execució i justificació de les actuacions en els termes establits en la clàusula cinquena.  
B) Podrà realitzar-se un abonament a compte, que suposarà la realització d'un pagament fraccionat, i s'abonarà per una quantia equivalent a la justificació parcial presentada, que inclourà factures i certificats, si és el cas, efectivament pagats per l'associació, i sempre que la naturalesa i les característiques de les accions permeta el dit fraccionament als efectes de pagament.  
Només s'admetrà la sol·licitud d'un únic abonament a compte, que haurà de realitzar-se abans del 31 de juliol de 2017.  
4.3.3. Associació Intermunicipal Catí, Culla, Benassal i Ares del Maestrat  
De conformitat amb el que disposa la clàusula 4.1, l'Associació Intermunicipal Catí, Culla, Benassal i Ares del Maestrat contribueix amb un terç del total, i la seua aportació puja a la quantitat de noranta mil euros (90.000,00 ?), a aplicar tant a despeses d'inversió com a corrents.  
Qualsevol excés de despesa per damunt dels 270.000,00 - serà assumida per l'associació.  
  
Cinquena. Justificació de les actuacions  
5.1. De conformitat amb el que estableix l'article 30 de la Llei general de subvencions, la justificació de les actuacions executades a càrrec del Pla es realitzarà segons s'assenyala en aquesta clàusula i constarà de la documentació següent:  
1. Portada en què se sol·licite el pagament de la corresponent ajuda econòmica, amb indicació del conveni de referència, entitat que la presenta, entitat a què va dirigida i la relació numerada dels documents que es presenten.  
2. Memòria general detallada de les accions dutes a terme amb indicació del grau de compliment aconseguit en relació amb els objectius proposats i les incidències remarcables, firmada pel president de l'entitat. La memòria inclourà un dossier de premsa i fotogràfic de les actuacions.  
3. Certificat del secretari de l'associació de les factures reconegudes i efectivament pagades corresponents a les actuacions del Pla, per mitjà d'una relació numerada correlativa de tots i cada un dels documents justificatius d'aquestes, agrupats per entitat a finançar, i caldrà especificar per a cada un d'aquests: el número de factura, l'import, el concepte, el proveïdor, el NIF, la data de pagament amb especificació del compte corrent origen dels fons, el percentatge imputat a la justificació, si és el cas, i qualsevol altre aspecte que s'estime rellevant.  
4. Documents justificatius de la despesa: factures originals, totes de data de l'any 2017, identificades i ordenades correlativament segons el número d'ordre assignat en la relació numerada del punt anterior. Les factures hauran de complir amb els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació. A aquest efecte hauran d'arreplegar:  
· El nom o raó social de l'empresa que factura i el seu NIF o CIF.  
  
· Data d'emissió.  
· Preu unitari i desglossament de cada un dels conceptes facturats,  
  
· L'Impost sobre el Valor Afegit de forma diferenciada, quan siga procedent.  
· Base imposable  
· Tipus d'IVA aplicable i import total.  
· IRPF o IRNR quan siga procedent.  
Si l'import de la despesa subvencionable supera les quanties establides per al contracte menor, hauran d'acompanyar-se els pressupostos sol·licitats, i s'haurà de justificar expressament l'elecció quan aquesta no recaiga en la proposta econòmica més avantatjosa.  
Per a possibilitar el control de la concurrència de subvencions, totes i cada una de les factures presentades hauran de ser originals, i hauran de ser validades i estampillades pel servei gestor, per mitjà de segell existent a aquest efecte en què conste que el document o la factura s'aplica a la justificació de la subvenció.  
Per a considerar degudament acreditats els costos de personal, hauran d'acompanyar-se còpies de les nòmines corresponents firmades pel preceptor i pagades, així com els justificants corresponents a les cotitzacions de la Seguretat Social (TC1 i TC2). Igualment, hauran de justificar-se les retencions i l'ingrés en la Delegació de l'Agència Estatal Tributària de les quantitats corresponents a l'IRPF.  
- En el cas de premis, junt amb el justificant de recepció del seu perceptor en què, si és el cas, conste l'oportuna retenció als efectes de l'IRFP o IRNR, hauran d'adjuntar-se la documentació a què responen, és a dir, les bases, en les quals necessàriament han de constar l'import dels premis i els requisits per a la seua obtenció, junt amb la documentació acreditativa de la seua publicitat, així com l'acta del jurat que proposa la seua concessió.  
Excepcionalment, podran presentar-se com a justificants de despeses per:  
- Prestació de serveis: justificants de recepció amb l'oportuna retenció per IRFF o IRNR, sempre que es tracte de rendiments del treball per compte d'altri no realitzats de forma habitual (per la seua duració temporal, quantia, etc.), la contraprestació de què no exigisca un altre tipus de formalitats (factura, nòmina, ?) segons la normativa vigent.  
- Dietes: justificants de recepció, sempre que resulte degudament detallada la relació del perceptor amb el beneficiari de la subvenció, el seu motiu (activitat, destinació, duració, etc.) i la seua quantia no resulte superior a les quantitats exemptes segons l'IRFP o IRNR.  
Les factures han de descriure l'operació de forma detallada, desglossar tots els conceptes i indicar el preu de cada un i han d'estar emeses a nom del beneficiari de l'ajuda, i no s'acceptaran factures emeses a nom d'un dels socis.  
En el cas d'execució d'obres s'adjuntarà còpia dels corresponents certificats d'obra expedits i informats per tècnic competent.  
  
5. Documents acreditatius del pagament de les factures: només s'admetran com a documents acreditatius del pagament als creditors els resguards de transferències bancàries.  
La transferència s'acreditarà amb el resguard de l'ordre de càrrec, en què ha d'aparéixer el número de factura, i acompanyar-se de la còpia de l'extracte bancari del càrrec en el compte corresponent de l'operació justificada.  
Si la transferència engloba diverses factures haurà d'aportar-se una relació detallada d'aquestes.  
Cada justificant de despesa haurà de presentar-se amb el seu justificant de pagament, degudament identificat i ordenat correlativament segons el número d'ordre assignat en la relació numerada.  
6. Certificat del secretari de l'associació amb el vistiplau del president, acreditatiu dels aspectes següents:  
A. Despesa total realitzada de l'activitat subvencionada.  
B. Acreditació d'haver seguit en la contractació de les obres o actuacions objecte de la subvenció el procediment que corresponga dels previstos en el text refós de la Llei de contractes del sector públic i la resta de normativa aplicable en la matèria, així com haver sigut aprovades les actuacions executades i el seu pressupost per l'òrgan competent.  
  
C. Acabament i recepció satisfactòria de les obres, serveis o subministraments, amb expressió del seu cost global.  
7. Declaració responsable del president de l'associació acreditativa de:  
A. No haver rebut altres subvencions, ajudes o ingressos per a l'actuació objecte del present conveni, o en cas d'haver-les rebudes la descripció detallada de cada una d'aquestes, i també l'especificació del seu origen, l'objecte i el seu import.  
B. En el cas que no deduïsca percentatge algun de les quotes d'IVA suportades, declaració jurada del representant legal de no tindre dret a practicar deduccions per les quotes d'IVA que puga suportar. Així mateix, caldrà presentar certificat de la Hisenda Pública que acredite que no liquida IVA.  
C. Acreditació de recepció per part de l'associació de tots els béns que, si és el cas, el Pla haguera posat a disposició del gestor d'aquest, amb el compromís de ser destinat per l'associació a un ús o servei públic.  
8. Còpies compulsades de les actes de les sessions de la Comissió de Seguiment celebrades.  
9. Documentació gràfica de l'efectiva publicitat realitzada del caràcter públic del finançament de les activitats subvencionades, i documents acreditatius, si és el cas, de la publicitat realitzada de la subvenció, d'acord amb la clàusula tercera del present conveni.  
10. Qualsevol altra documentació addicional que poguera ser requerida per les administracions firmants segons la normativa aplicable.  
  
5.2. Documentació addicional específica:  
En la justificació que presente l'associació davant de l'Agència Valenciana del Turisme haurà d'adjuntar, així mateix:  
- Acreditació d'estar al corrent en el compliment de les obligacions tributàries i amb la Seguretat Social, en els termes que estableix l'article 13 de la Llei general de subvencions i la resta de normativa aplicable.   
  
Als efectes d'obtindre els corresponents certificats que acrediten aquest compliment, l'entitat beneficiària autoritza l'Agència Valenciana del Turisme a obtindre de forma telemàtica les dades que es troben a l'Agència Estatal d'Administració Tributària, els serveis territorials de la conselleria competent en matèria d'hisenda i a la Tresoreria General de la Seguretat Social, relatives al compliment d'obligacions tributàries i amb la Seguretat Social.  
- No estar incurs en cap de les prohibicions incloses en l'article 13 i el compromís de compliment de les obligacions que estableix l'article 14 de la Llei general de subvencions, així com no ser deutor de la Generalitat Valenciana per reintegrament de subvencions, en els termes que estableix l'article 34.5 d'aquesta llei.  
- Acreditació de la propietat o capacitat legal de l'ús i gaudi dels béns del projecte on s'ha intervingut i/o actuat, actualitzada en data justificació de l'ajuda (nota simple del registre de la propietat, contracte de lloguer liquidat i legalitzat, o cessió elevada a públic, segons siga procedent).  
- Llicència d'obres junt amb la seua liquidació. En obres que per la seua xicoteta envergadura no siga necessària una llicència d'obra, s'ha de presentar un certificat o declaració responsable de l'ajuntament corresponent.  
En la justificació que presente l'associació davant del Patronat Provincial de Turisme de Castelló:  
- El certificat del secretari de l'associació a què es fa referència en la clàusula 5.1.3. haurà d'ajustar-se al Model de justificació per mitjà de compte justificatiu que proporcionarà el Patronat.  
- Per al cobrament de l'ajuda econòmica, l'associació haurà d'estar al dia de les seues obligacions fiscals amb la Diputació de Castelló, situació que determinarà d'ofici la mateixa corporació provincial a través de la Tresoreria. En el supòsit d'haver deutes, podrà arbitrar-se el sistema de compensació per al pagament de la subvenció.   
- L'acreditació de trobar-se al corrent en el compliment de les seues obligacions tributàries i amb la Seguretat Social, requerida per la Llei general de subvencions, tant per a obtindre la condició de beneficiari com per al pagament, s'entén que autoritza el Patronat Provincial de Turisme de Castelló per a obtindre de forma directa la seua acreditació, atenent l'article 28.2 de la Llei 39/ 2015, d'1 d'octubre, del procediment administratiu comú de les administracions públiques, llevat que conste en el procediment la seua oposició expressa, i en aquest cas resultarà necessari que aporten els certificats en qüestió.  
- De conformitat amb l'article 37 de la Llei general de subvencions, i 89 del seu Reglament, l'incompliment total o parcial de l'obligació de justificar o la justificació insuficient comportarà el reintegrament de les quantitats percebudes i l'exigència de l'interés de demora corresponent, o si és el cas, la pèrdua del dret al cobrament de la subvenció. No obstant això, quan l'incompliment s'acoste de forma significativa al compliment total i s'acredite una actuació inequívoca tendent a la satisfacció dels compromisos, la quantitat a reintegrar o la pèrdua del dret de cobrament es determinarà de forma proporcional a l'import del despesa no justificat, de conformitat amb el que estableix l'article 17.3.n de la Llei general de subvencions.  
5.3. Justificació de l'abonament a compte. Per a la realització de l'abonament a compte, l'associació haurà de presentar prèviament la justificació de la part que corresponga a les actuacions executades. Per a això haurà d'aportar la documentació següent:  
- Portada en què sol·licite el pagament de la corresponent ajuda econòmica, amb indicació del conveni de referència, l'entitat que la presenta, l'entitat a què va dirigida i la relació numerada dels documents que es presenten.  
- Certificat del secretari de l'associació de les factures reconegudes i efectivament pagades corresponents a les actuacions del Pla, per mitjà de la relació numerada correlativa de tots i cada un dels documents justificatius d'aquestes, agrupats per entitat a finançar, i caldrà especificar per a cada un d'aquests: el número factura, l'import, el concepte, el proveïdor, el NIF, la data de pagament amb especificació del compte corrent origen dels fons, el percentatge imputat a la justificació, si és el cas, i qualsevol altre aspecte que s'estime rellevant.  
- Factures originals, totes de data de l'any 2017, corresponents a les actuacions realitzades que hauran de complir amb els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació.  
  
- Transferències bancàries acreditatives del pagament de les factures anteriors.  
- Certificat del secretari de l'ens local, amb el vistiplau del president, acreditatiu dels aspectes següents:  
A. Despesa total realitzada de l'activitat subvencionada.  
B. Acreditació d'haver seguit en la contractació de les obres o actuacions objecte de la subvenció el procediment que corresponga dels previstos en el text refós de la Llei de contractes del sector públic i la resta de normativa aplicable en la matèria, així com haver sigut aprovades les actuacions executades i el seu pressupost per l'òrgan competent.  
  
- Declaració responsable del president de la Mancomunitat acreditatiu de:  
A. No haver rebut altres subvencions, ajudes o ingressos per a l'actuació objecte del present conveni o, en cas d'haver-les rebut, descripció detallada de cada una d'aquestes, amb el detall del seu origen, l'objecte i el seu import.  
B. No estar incurs en cap de les prohibicions incloses en l'article 13 i el compromís de compliment de les obligacions que estableix l'article 14 de la Llei general de subvencions, així com no ser deutor de la Generalitat Valenciana per reintegrament de subvencions en els termes que estableix l'article 34.5 de la mateixa llei.  
C. Acreditació del caràcter compensable o no de l'IVA suportat per l'associació.  
- Qualsevol altra documentació addicional que poguera ser requerida per les administracions firmants segons la normativa aplicable.  
En la justificació que presente l'associació davant del Patronat Provincial de Turisme de Castelló haurà d'adjuntar:  
- El certificat del secretari de l'associació que haurà d'ajustar-se al Model de justificació per mitjà de compte justificatiu que proporcionarà el Patronat.  
- Per al cobrament de l'ajuda econòmica, l'associació haurà d'estar al dia de les seues obligacions fiscals amb la Diputació de Castelló, situació que determinarà d'ofici la mateixa corporació provincial a través de la Tresoreria. En el supòsit d'haver deutes, podrà arbitrar-se el sistema de compensació per al pagament de la subvenció.  
De conformitat amb el que estableix la clàusula quarta només s'admetrà la sol·licitud d'un abonament a compte abans del 31 de juliol de 2017.  
5.4. Termini i lloc de presentació de la documentació justificativa  
5.4.1. El termini límit de presentació de tota la documentació justificativa serà l'11 de desembre de 2017.  
5.4.2. La documentació justificativa a presentar davant de l'Agència Valenciana del Turisme, podrà fer-se per qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La documentació justificativa a presentar davant del Patronat Provincial de Turisme, haurà de fer-se electrònicament, a través del la seua seu electrònica https://turismodecastellon.sedeelectronica.es, de conformitat amb el que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
5.5. Naturalesa econòmica de les actuacions i justificació davant de les diferents administracions.  
Les actuacions a executar per l'associació en el marc del Pla de competitivitat turística, podran tindre la naturalesa econòmica d'inversions reals o de despeses corrents, d'acord amb el quadre d'actuacions que com a annex s'adjunta al present conveni.  
D'acord amb el que estableix l'article 31.7 de la Llei general de subvencions les despeses financeres podran formar part del cost subvencionable si estan directament relacionades amb l'activitat subvencionada i són indispensables per a l'adequada preparació o execució d'aquesta, i compleixen el límit assenyalat en aplicació del principi de prudència financera (RD Llei 17/2014); de la mateixa manera, si és el cas, i amb caràcter excepcional, podran ser-ho les despeses de funcionament del Pla, amb el límit màxim del 15 % de l'import total del cost de les actuacions a executar a través del present conveni, en els termes que assenyalen el mencionat article 31 de la Llei general de subvencions i 83 i 72 del seu Reglament.  
Atesa la naturalesa econòmica dels crèdits afectats per l'Agència Valenciana de Turisme al finançament del present conveni, als efectes de justificació de la subvenció, l'Agència Valenciana del Turisme només admetrà com a justificants les despeses d'inversió realitzades per l'associació en les actuacions del Pla per un import, com a mínim, igual a la seua aportació, açò és 90.000,00 euros.  
Atesa la naturalesa econòmica dels crèdits afectats pel Patronat Provincial de Turisme Castelló Costa Azahar al finançament del present conveni, als efectes de justificació de la subvenció el Patronat Provincial de Turisme Castelló Costa Azahar només admetrà com a justificants les factures de despesa corrent realitzades per l'associació en les actuacions del Pla, per un import, com a mínim, igual a la seua aportació, açò és 90.000,00 euros.  
Les despeses financers i les despeses de funcionament seran finançades, si fa al cas, a càrrec de l'aportació que realitzen l'Associació Intermunicipal Catí, Culla, Benassal i Ares del Maestrat i el Patronat.  
  
Tot el que estableix aquest punt, ho és sense perjuí de la íntegra execució i justificació de les actuacions del Pla i del fet que siguen presentats els expedients justificatius davant de les dues administracions firmants, complets i que reuneixen tota la documentació detallada en la present clàusula.  
Atés el caràcter d'actuació cofinançat a parts iguals del Pla, amb caràcter previ al pagament material de la subvenció, l'Agència Valenciana del Turisme i el Patronat Provincial de Turisme Castelló Costa Azahar emetran un informe previ de l'import i conformitat dels justificants que cada una de les esmentades administracions haja acceptat com a comprovant de la subvenció, per tal de garantir l'aportació proporcional al Pla de cada una d'aquestes.  
En cap cas el cost d'adquisició dels béns o serveis subvencionables podrà ser superior al valor de mercat, en els termes que estableix l'article 31 de la Llei general de subvencions.  
5.6. Comprovació material de les actuacions. Els membres de la Comissió de Seguiment realitzaran les oportunes comprovacions materials de les actuacions executades per l'associació a través del Pla, en els termes que estableix l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Sisena. Comissió de seguiment  
6.1. Es crea una Comissió de Seguiment, com a òrgan mixt de seguiment i control de les actuacions del Pla de competitivitat turística de l'Associació Intermunicipal Catí, Culla, Benassal i Ares del Maestrat integrada per:  
1) Dos representants designats per l'Agència Valenciana del Turisme.  
2) Dos representants designats pel Patronat Provincial de Turisme Castelló Costa Azahar.  
3) Dos representants designats per l'Associació Intermunicipal Catí, Culla, Benassal i Ares del Maestrat, i el president de la Comissió serà el president de l'associació o, en absència d'aquest, l'alcalde o regidor designat per a això.  
4) Un representant, si és el cas, de la Gerència del Pla o tècnic de l'associació que actuarà com a secretari de la Comissió, amb veu però sense vot.  
La designació, el cessament o la substitució temporal del secretari en supòsits de vacant, absència o malaltia es realitzarà a proposta del president, per majoria dels membres firmants del conveni.  
5) Un representant de l'Associació Empresarial ASHOTUR.  
6) Podran assistir tècnics especialistes quant als temes a debatre en la Comissió, que participaran amb veu però sense vot.  
6.2. Es podrà constituir, convocar, celebrar sessions, adoptar acords i remetre actes tant de forma presencial com a distància.  
En les sessions que se celebren a distància, els membres de la Comissió podran trobar-se en distints llocs sempre que s'assegure per mitjans electrònics, i es consideraran també com a tals els telefònics i audiovisuals, la identitat dels membres o persones que els suplisquen, el contingut de les seues manifestacions, el moment en què aquestes es produeixen, així com la interactivitat i intercomunicació entre ells en temps real i la disponibilitat dels mitjans durant la sessió. Entre altres, es consideraran inclosos entre els mitjans electrònics vàlids, el correu electrònic, les audioconferències i les videoconferències.  
  
6.3. S'entendrà vàlidament constituïda la Comissió, quan estiguen presents el president i secretari, o si és el cas, els que els suplisquen i, almenys, un representant de cada una de les administracions firmants i un representant de l'associació.  
Quan estiguen reunits, de manera presencial o a distància, tots els membres de la Comissió, o si és el cas, les persones que els suplisquen, podran constituir-se vàlidament per a la celebració de sessions, deliberacions i adopció d'acords sense necessitat de convocatòria prèvia, quan així ho decidisquen per majoria absoluta.  
6.4. Correspon al secretari vetlar per la legalitat formal i material de les actuacions de la Comissió, certificar les seues actuacions i garantir que els procediments i les regles de constitució i adopció d'acords són respectades.  
Llevat que no resulte possible, les convocatòries seran remeses als membres de la Comissió a través de mitjans electrònics, i s'hi farà constar l'ordre del dia junt amb la documentació necessària per a la seua deliberació quan siga possible, les condicions en què se celebrarà la sessió, el sistema de connexió i, si és el cas, els llocs en què estiguen disponibles els mitjans tècnics necessaris per a assistir i participar en la reunió.  
6.5. La Comissió de Seguiment es reunirà a iniciativa del seu president o a sol·licitud de qualsevol membre de les administracions firmants.  
6.6. Per a l'adopció d'acords en l'esmentada comissió, l'Agència Valenciana del Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat i l'Associació Empresarial ASHOTUR, comptaran cada un d'ells amb un únic vot i quant al règim de funcionament es regirà per les normes generals dels òrgans col·legiats segons la legislació vigent.  
  
Els acords seran adoptats per majoria simple de les parts, excepte la modificació, alteració o interrupció del Pla d'actuacions que requerirà, en tot cas, el vot favorable de les dues administracions firmants.  
  
Quan s'assistisca a distància, els acords s'entendran adoptats en el lloc on estiga ubicada la presidència de l'associació.  
6.7. De cada sessió que celebre el secretari estendrà acta, que especificarà necessàriament els assistents, l'ordre del dia de la reunió, les circumstàncies del lloc i temps en què s'ha celebrat, els punts principals de les deliberacions, així com el contingut dels acords adoptats.  
  
Podran gravar-se les sessions; en aquest cas, el fitxer resultant de la gravació, junt amb el certificat expedit pel secretari de la seua autenticitat i integritat, i quants documents en suport electrònic s'utilitzen com a documents de la sessió, podran acompanyar a l'acta de les sessions, sense necessitat de fer constar en aquesta els punts principals de les deliberacions.   
L'acta de cada sessió podrà aprovar-se en la mateixa reunió o en la immediata següent. El secretari elaborarà l'acta amb el vistiplau del president i la remetrà, a través de mitjans electrònics, als membres de la Comissió, els quals podran manifestar pels mateixos mitjans la seua conformitat o inconvenients al text, als efectes de la seua aprovació, i es considerarà, en cas afirmatiu, aprovada en la mateixa reunió.  
Les còpies de les actes, els acords o informes que emeta la Comissió de Seguiment en el desplegament i l'execució de les seues funcions es remetran als òrgans directius de les parts firmants del conveni, que en el cas de l'Agència Valenciana del Turisme serà el seu director o directora.  
  
6.8. La Comissió de Seguiment té les atribucions següents:  
a) Col·laborar, coordinar i assessorar l'associació en la labor de posada en marxa, execució i desenvolupament del Pla.  
b) Adoptar les mesures que estime necessàries per a la millor organització i funcionament del conveni, supervisant-ne la seua execució, i es podran adoptar les decisions i dictar les instruccions necessàries per a assegurar la correcta realització de les activitats objecte d'aquest.  
  
c) Verificar i donar conformitat al nomenament, i si és el cas, cessament de la Gerència prèviament seleccionada i proposada per l'associació.  
Totes les qüestions que haja de tractar la Comissió de Seguiment relacionades amb la Gerència del Pla, seran debatudes sense la seua presència i actuarà com a secretari del Pla qualsevol altra persona prèviament designada a proposta del president de la Comissió.  
d) Verificar i donar la seua conformitat a la labor de la Gerència.  
e) Informar les parts dels retards i incidències que es puguen presentar durant l'execució del conveni, així com, si és el cas, proposar les corresponents actualitzacions o modificacions en el quadre d'actuacions ocasionades pel retard.  
f) Donar la seua conformitat amb caràcter previ a les actuacions previstes en l'execució del Pla d'actuacions, per a la seua posterior aprovació per l'òrgan de l'associació que tinga competència segons els seus estatuts.  
En aquest sentit la Comissió de Seguiment vetlarà, especialment, perquè la naturalesa econòmica de les despeses que s'aproven en la Comissió coincidisca amb la naturalesa de les consignacions pressupostàries de les aportacions al Pla de les diferents administracions i de l'associació, d'acord amb el que disposa la clàusula quarta del present conveni.  
g) Aprovar el tancament de les actuacions abans de la tramesa de l'expedient de justificació a l'Agència Valenciana del Turisme i al Patronat Provincial de Turisme Castelló Costa Azahar.  
h) Dur a terme actuacions de comprovació material d'aquestes.  
  
i) Solucionar, en primera instància, les controvèrsies d'interpretació i compliment que puguen plantejar-se respecte del Conveni subscrit.  
  
j) La resta de funcions que se li atribueixen en els termes que estableix l'article 9 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
Setena. Resolució  
Les parts firmants podran resoldre i deixar sense efecte el present conveni en el supòsit d'incompliment de les obligacions hi establides, o per impossibilitat d'execució de les actuacions d'acord amb les condicions establides.  
Així mateix, seran causa de resolució: l'acord mutu de les parts, sempre que raons d'interés públic facen innecessària o inconvenient la continuïtat del conveni.  
La renúncia expressa de l'Associació Intermunicipal Catí, Culla, Benassal i Ares del Maestrat per causes sobrevingudes. S'estableix com a termini màxim per a poder renunciar al Conveni, expressament i motivadament, fins al dia 30 de setembre de 2017.   
En tot cas, i de conformitat amb el que estableix l'article 11.1f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, la Comissió de Seguiment decidirà com finalitzar aquelles actuacions que es troben en curs.  
  
Huitena. Reintegrament  
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde si és procedent el reintegrament, en tots els casos establits en l'art. 37 de la Llei general de subvencions.  
Igualment, serà procedent el reintegrament en cas de dissolució de l'associació abans de transcórrer el període assenyalat en la clàusula 2.2.10, per entendre's incomplida l'obligació de destinació dels béns.  
  
Novena. Règim de penalitzacions  
L'Associació Intermunicipal Catí, Culla, Benassal i Ares del Maestrat retrà compte a l'Agència Valenciana del Turisme i al Patronat Provincial de Turisme Castelló Costa Azahar, a través de la Comissió de Seguiment del Pla, de les demores en l'execució de les obres, amb les conseqüències previstes en la Llei de subvencions i el seu reglament de desplegament.  
En el cas que l'actuació o obres objecte del present conveni se sotmeten als procediments de contractació dels previstos en l'article 212 i següents del text refós de la Llei de contractes del sector públic, aprovat pel Reial decret legislatiu 3/2011, de 14 de novembre, l'Associació Intermunicipal Catí, Culla, Benassal i Ares del Maestrat estarà obligada a establir en els seus plecs de condicions el règim de penalitzacions establit en l'esmentat text legal.  
  
Deu. Vigència  
El present conveni entrarà en vigor en el moment de la seua firma, i tindrà efectes des de l'1 de gener de 2017 fins al 31 de desembre de 2017.  
  
Onze. Compatibilitat amb la normativa europea sobre ajudes públiques  
El present conveni és compatible amb el mercat interior per no afectar les seues disposicions els intercanvis comercials entre els estats membres, d'acord amb el que disposa l'article 107.1 del Tractat de Funcionament de la Unió Europea, i no reunir els requisits acumulatius exigits en el dit article, ja que el seu beneficiari no és una empresa productora de béns o prestadora de serveis en el mercat, sinó una entitat local que actua servint amb objectivitat els interessos generals en virtut de les potestats que té atribuïdes, i en concret en l'exercici de l'acció de foment del turisme en el seu conjunt i de l'impuls de nous recursos turístics.  
Per tractar-se d'un conveni no subjecte a l'article 107.1 del TFUE, i d'acord amb el que estableix l'article 3.4 del Decret 147/2007, de 7 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida per mitjà del present conveni no requereix cap notificació o comunicació a la Comissió Europea.  
  
Dotze. Règim jurídic  
El present conveni és de caràcter administratiu i es troba exclòs de l'àmbit del Decret 3/2011, de 14 de novembre, que aprova el text refós de la Llei de contractes del sector públic. En aquest es regula la concessió d'una subvenció nominativa a favor de l'Associació Intermunicipal Catí, Culla, Benassal i Ares del Maestrat, i el seu règim jurídic serà el derivat del que estableixen les disposicions normatives següents:  
  
- Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOCV 7379, 13.10.2014).  
- Llei 38/2003, de 17 de novembre, general de subvencions (BOE 276, 18.11.2003).  
- Reial decret 887/2006, de 21 de juliol, pel qual s'aprova el Reglament de subvencions (BOE núm.176, de 25.07.2006).  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV núm.7464, de 12.02.2015).  
- Llei 7/1985, de 2 d'abril, reguladora de les bases de règim local (BOE 80, 03.04.1985).  
- Llei 8/2010, de 23 de juny, de la Generalitat, de règim local de la Comunitat Valenciana (DOGV 6296, 24.06.2010).  
- Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals (BOE 59, 09.03.2004).  
- Llei 29/1998, de 13 de juliol, reguladora de la jurisdicció contenciosa administrativa (BOE núm.167, de 14.07.1998).  
- Ordenança general de subvencions de la Diputació Provincial de Castelló (BOP núm. 55, de 07.05.2005).  
- Resta de normativa aplicable a les entitats firmants.  
  
Tretze. Jurisdicció aplicable  
Les qüestions litigioses que puguen sorgir respecte al present conveni se sotmetran als òrgans de la jurisdicció contenciosa administrativa que siguen competents.  
  
En prova de conformitat de tot això, les parts compareixents fent ús de les facultats conferides, firmen el present document per quintuplicat exemplar, en el lloc i la data indicats en l'encapçalament.  
  
  
El president de l'Agència Valenciana del Turisme: Francesc Colomer Sánchez.  
El president del Patronat Provincial de Turisme Castelló Costa Azahar: Javier Moliner Gargallo.  
El president de l'Associació Intermunicipal Catí, Culla, Benasal i Ares del Maestrat: Pablo Roig Ferrando.  
El presidente de l'Associació d'Empresaris Ashotur: Carlos Escoriuela Artola.